'O-Kaap het nuwe speurders nodig' | Netwerk24
Deur Lourens Schoeman 12 November 2019 21:59
Stevenson het gereageer op Weziwe Tikana, LUR vir veiligheid in die Oos-Kaap, se antwoord op 'n parlementêre vraag in die provinsiale parlement waarin hy bevestig het daar is tans 'n tekort van 783 speurders (20%) in die provinsie.
Tikana het ook bekend gemaak dat slegs 60% van die speurders in die provinsie hul basiese leerprogram vir speurders voltooi het, terwyl slegs 65% die huidige bevelvoerders in die speurafde-ling, uit 'n totaal van 254, hul verpligte opleiding voltooi het.
Stevenson sê hoewel hy dit verwelkom dat die opleiding van speurders in die Oos-Kaap in die 2020-'21-boekjaar geprioritiseer gaan word, is dit noodsaaklik dat die werwing van nuwe speurders dringend aandag verg.
"Die speurafdeling is een van die sleutelpilare in die oorlog teen misdaad en die groot getal vakatures moet verminder word. Elke vakante speurderpos skep die moontlikheid vir misdadigers om met misdaad weg te kom.
"Elke goeie ondersoekafdeling wat bewyse kan insamel wat kan lei tot suksesvolle vervolging van misdadigers is beslissend om misdaad in bedwang te hou in ons gemeenskap.